
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13						         
Slavonski Brod


U  I M E  R E P U B L I K E  H R V A T S K E

R J E Š E N J E

TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po zahtjevu Financijske agencije, Regionalnog centra Osijek, Podružnice Slavonski Brod za provedbu skraćenog stečajnog postupka nad stečajnim dužnikom  EXTRA PLIN društvo s ograničenom odgovornošću za usluge i trgovinu, skraćena tvrtka: EXTRA PLIN  d.o.o., Nova Gradiška, Ljudevita Gaja 89, OIB 16171855345, kojeg zastupa punomoćnik Dragomir Urban, odvjetnik iz Nove Gradiške,  dana 31. kolovoza 2018. godine

r i j e š i o    je

		 Zahtjev za provedbu skraćenog stečajnog postupka nad stečajnim dužnikom EXTRA PLIN društvo s ograničenom odgovornošću za usluge i trgovinu, skraćena tvrtka: EXTRA PLIN  d.o.o., Nova Gradiška, Ljudevita Gaja 89, OIB 16171855345  s e    o d b a c u j e.
		 
Obrazloženje

		Financijska agencija, Regionalni centar Osijek Podružnica Slavonski Brod dana 04. lipnja 2018. godine podnijela je zahtjev za provedbu skraćenog stečajnog postupka nad stečajnim dužnikom navedenim u izreci rješenja sukladno odredbi čl. 429. st. 1. Stečajnog zakona ( dalje SZ,  NN 71/15 i 104/17).
 		Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke i to ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana te ako nisu ispunjene pretpostavke za pokretanje drugog postupka radi brisanja iz sudskog registra.
 	Nastavno tome objavljen je oglas sukladno odredbi čl. 430. SZ-a kojim je pozvan zakonski zastupnik dužnika u roku od 15 dana dostaviti javnobilježnički ovjerovljeni popis imovine i obveza dužnika te su pozvani vjerovnici da najkasnije u roku od 45 dana od dana objave oglasa na mrežnoj stranici e-Oglasna ploča sudova predlože otvaranje stečajnog postupka nad stečajnim dužnikom i solidarno uplate predujam u iznosu od 10.000,00 kn za pokriće troškova postupka, a oglas je javno objavljen na mrežnoj stranici e-Oglasna ploča sudova dana 15. lipnja 2018. godine.
 		Iz zahtjeva za provedbu skraćenog stečajnog postupka proizlazi da dužnik na dan 31. svibnja 2018. godine u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 43.999,81 Kn, te nema zaposlenih osoba.
 		Član uprave dužnika dostavio je popis imovine iz kojeg je vidljivo da dužnik ima imovinu koja se sastoji od pokretnina i tražbina, a provjerom u računovodstvu suda utvrđeno je da nije uplaćen predujam za pokriće troškova postupka. 
 		Stečajni dužnik po punomoćniku očitovao se da je podmirio svoje obveze prema vjerovnicima i dostavio Očevidnik o redoslijedu plaćanja sa obračunatom kamatom Financijske agencije od 30. kolovoza 2018. godine iz kojeg proizlazi da dužnik nema evidentirane neizvršene osnove za plaćanje. I službenom provjerom utvrđeno je da u Očevidniku redoslijeda osnova za plaćanje dužnik na dan 31. kolovoza 2018. godine nema nepodmirenih osnova za plaćanje jer pretraga ne daje rezultata. 		
 		Stoga, sukladno stavu sudske prakse, nisu ispunjene zakonske pretpostavke iz odredbe čl. 428. SZ-a za provođenje skraćenog stečajnog postupka u ovoj pravnoj stvari, jer u vrijeme odlučivanja  o zahtjevu za provedbu skraćenog stečajnog postupka dužnik više nema evidentirane neizvršene osnove za plaćanje u neprekinutom razdoblju od 120 dana, pa je uz poziv na citiranu zakonsku odredbu odlučeno kao u izreci rješenja.
                                                         
		U Slavonskom Brodu, 31. kolovoza 2018. godine

							                          Sutkinja
							                      Mirna Vujčić
                                                                                
NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana
 po isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.

DNA:
1. Rješenje nepravomoćno
2. Rješenje objaviti na mrežnoj stranici e-Oglasna ploča sudova, 
te dostaviti:
 - dužniku po punomoćniku
3. Kalendar 15 dana

